## Pravilnik o pristupu mreži i međusobnom povezivanju

### NN 185/2003 (21.11.2003.), Pravilnik o pristupu mreži i međusobnom povezivanju

# MINISTARSTVO POMORSTVA, PROMETA I VEZA

2698

Na
temelju članka 59. stavka 1. i 2. Zakona o telekomunikacijama (»Narodne
novine«, broj 122/03., 158/03. i 177/03.) ministar pomorstva, prometa i veza
donosi

## PRAVILNIK

### o pristupu mreŽi I meĐusobnom povezivanju

SadrŽaj
Pravilnika

Članak
1.

Ovim se
Pravilnikom propisuju podrobniji uvjeti za pristup telekomunikacijskoj mreži i
međusobno povezivanje, uključujući najmanji opseg popisa standardnih ponuda za
međusobno povezivanje i ugovora o međusobnom povezivanju, načela regulacije
cijena međusobnog povezivanja, način i uvjete zajedničke uporabe
telekomunikacijske infrastrukture i opreme, postupke u slučaju nastanka sporova
te obveze operatora i Hrvatske agencije za tele­komunikacije (u daljnjem
tekstu: Agencija) u vezi s pristupom mreži i međusobnim povezivanjem, vodeći osobito
računa o zaštiti djelotvornoga tržišnog natjecanja i održavanju dosljedne
kakvoće usluga.

Pojmovi
i znaČenja

Članak
2.

U
smislu ovoga Pravilnika pojedini pojmovi imaju sljedeće značenje:

1.*operator za međusobno povezivanje:* operator koji u skladu sa Zakonom o
telekomunikacijama ima obvezu ponuditi, odnosno pravo zatražiti međusobno
povezivanje između svoje telekomunikacijske mreže i telekomunikacijske mreže
drugog operatora,

2. *operator
za pristup mreži:* operator sa znatnijom tržišnom snagom na mjerodavnom
tržištu koji je obvezan osigurati pristup telekomunikacijskoj mreži u skladu sa
Zakonom o telekomunikacijama.

Obveze
operatora za pristup mreŽi

Članak
3.

(1)
Operator za pristup mreži mora, u skladu sa Zakonom o telekomunikacijama,
udovoljiti svim razumnim zahtjevima za pristup svojoj telekomunikacijskoj
mreži, uključujući i pristup u točkama koje nisu krajnje priključne točke mreže
što se nude većini krajnjih korisnika.

(2)
Operatori za pristup mreži moraju pružiti pristup telekomunikacijskoj mreži
poštujući načela nediskriminacije i transparentnosti.

(3) Operatori za pristup mreži moraju pružiti pristup
telekomunikacijskoj mreži davateljima usluga poštujući načelo troš­kovne
usmjerenosti i načelo zasebnog obračunavanja usluge pristupa mreži davateljima
usluga, u odnosu na obračun ostalih svojih usluga. Ova obveza ne odnosi se na
zahtjeve za pristup mreži koje podnose virtualni pokretni mrežni operatori.

(4) Operatori za pristup mreži moraju omogućiti fizičkim
i pravnim osobama, koje su podnijele zahtjev za pristup mreži, dostupnost
potrebnih podataka o pristupu mreži, uključujući i podrobne podatke o
planiranim promjenama u vezi s pristupom mreži u razdoblju od sljedećih šest
mjeseci.

(5) Operatori za pristup mreži obvezni su u roku od
15 dana od dana zaprimanja zahtjeva iz stavka 4. ovoga članka očitovati se o
postojanju odgovarajućih tehničkih uvjeta za pristup njihovoj
telekomunikacijskoj mreži. U slučaju postojanja odgovarajućih tehničkih uvjeta
operator je obvezan u roku od najviše 60 dana od dana zaprimanja zahtjeva iz
stavka 4. ovoga članka omogućiti pristup svojoj telekomunikacijskoj mreži, koji
je zatražen tim zahtjevom.

(6) Operatori sa znatnijom tržišnom snagom moraju
udovoljiti zahtjevu za posebno sučelje ili poseban pristup mreži ako za to
postoje tehničke mogućnosti i ako se ne narušava načelo nediskriminacije.
Troškovi proistekli iz tog zahtjeva predmet su dogovora između operatora i
podnositelja zahtjeva, o čemu operator mora izvijestiti Agenciju.

(7) Zahtjev iz stavka 6. ovoga članka može biti
odbijen samo ako postoji zamjensko rješenje za pristup mreži i ako taj zahtjev
nije u okviru uvjeta koji su zahtijevani za ostvarenje tog pristupa.

(8) Prije odbijanja zahtjeva iz stavka 6. ovoga
članka, operator, od kojeg se traži pristup mreži, mora o razlozima odbijanja
svakoga pojedinog zahtjeva pisanim putem izvijestiti Agenciju.

(9) Operatori sa znatnijom tržišnom snagom na tržištu
javnih govornih usluga u nepokretnoj telekomunikacijskoj mreži, na tržištu
usluga iznajmljenih telekomunikacijskih vodova, te operatori pokretne
telekomunikacijske mreže koji su proglašeni operatorima sa znatnijom tržišnom
snagom na tržištu međusobnog povezivanja, moraju izvijestiti Agenciju i na
prikladan način objaviti vrste raspoloživih sučelja, podroban opis sučelja te
možebitne promjene koje mogu nastati u razdoblju od sljedećih šest mjeseci.

(10) Operatori iz stavka 9. ovoga članka moraju
izraditi i dostaviti Agenciji popis standardnih ponuda pristupa mreži, koji
čini sastavni dio popisa standardnih ponuda međusobnog povezivanja iz članka 6.
stavka 6. ovoga Pravilnika.

(11) Vijeće Agencije će, nakon davanja prethodne
suglasnosti, objaviti popis standardnih ponuda pristupa mreži u sklopu popisa
standardnih ponuda međusobnog povezivanja, u skladu s člankom 12. stavkom 1.
ovoga Pravilnika.

(12) Na
operatore za pristup mreži na odgovarajući se način primjenjuju odredbe iz
članka 5. ovoga Pravilnika.

Obveze
operatora sa znatnijom trŽiŠnom snagom koji pruŽaju usluge iznajmljenih
telekomunikacijskih vodova

Članak
4.

(1)
Operatori za međusobno povezivanje i operatori za pristup mreži sa znatnijom
tržišnom snagom na tržištu usluga iznajmljenih telekomunikacijskih vodova
moraju osigurati među­sobno povezivanje i pristup mreži poštujući načela
nediskriminacije, transparentnosti i troškovne usmjerenosti.

(2) U pružanju usluga iznajmljenih
telekomunikacijskih vodova iz stavka 1. ovoga članka moraju se zadovoljiti
harmonizirane značajke i pripadajuće norme koje se odnose na najmanji skup
iznajmljenih telekomunikacijskih vodova, što je navedeno u Prilogu 1. ovoga
Pravilnika, koji čini njegov sastavni dio.

(3) Operatori iz stavka 1. ovoga članka obvezni su u
roku od 15 dana od dana zaprimanja zahtjeva za davanje u najam
telekomunikacijskih vodova očitovati se o postojanju odgovarajućih tehničkih
uvjeta za priključenje tih vodova na lokaciji navedenoj u zahtjevu. U slučaju
postojanja odgovarajućih tehničkih uvjeta operator je obvezan u roku od najviše
60 dana od dana zaprimanja zahtjeva iz ovoga stavka priključiti iznajmljene
telekomunikacijske vodove koji su zatraženi tim zahtjevom.

(4) U slučaju odbijanja zahtjeva iz stavka 3. ovoga
članka podnositelj zahtjeva ima pravo podnijeti zahtjev Agenciji za utvrđi­vanje
postojanja odgovarajućih tehničkih uvjeta. Ako Vijeće Agencije utvrdi
postojanje tehničkih uvjeta, u roku od 15 dana od dana zaprimanja zahtjeva
donijet će rješenje kojim će naložiti operatoru iz stavka 1. ovoga članka
priključenje iznajmljenih telekomunikacijskih vodova, koje je zatražio
podnositelj zahtjeva, pri čemu rok izvršenja tog rješenja ne može biti dulji od
20 dana od dana dostave tog rješenja operatoru.

Obveze
operatora za meĐusobno povezivanje

Članak
5.

(1)
Međusobno povezivanje obuhvaća osobito sljedeće usluge:

1. pristup mreži operatora sa znatnijom tržišnom
snagom s mreže drugog operatora putem programiranog odabira mreže ili biranjem
brojeva za izbor u skladu s Planom numeriranja,

2. prijenos podataka potrebnih za uspostavljanje veze
odre­đenog priključka prema operatoru s čijom je mrežom mreža među­­sobno
povezana,

3. prespajanje poziva korisnicima drugog operatora
ili davatelja usluga s kojim se provodi međusobno povezivanje,

4. osiguranje podataka o obračunu u prikladnom obliku
za operatora ili davatelja usluga s čijom je mrežom mreža među­sobno povezana.

(2) Operatori za međusobno povezivanje imaju obvezu
pregovaranja u vezi sa zahtjevom za međusobno povezivanje između svojih
telekomunikacijskih mreža, kako bi se osiguralo povezivanje tih
telekomunikacijskih mreža i obavljanje telekomunikacijskih usluga.

(3) Svaki operator za međusobno povezivanje mora
načiniti ponudu međusobnog povezivanja drugim operatorima za među­sobno
povezivanje na njihov zahtjev, koji osobito mora sadržavati vrstu međusobnog
povezivanja koja se zahtijeva, puni naziv i adresu podnositelja zahtjeva, te
podatke o ovlaštenoj osobi operatora za međusobno povezivanje kojem se upućuje
taj zahtjev.

(4)
Operatori za međusobno povezivanje sa znatnijom tržiš­nom snagom moraju
obavijestiti Agenciju o sklopljenom ugovoru o međusobnom povezivanju u roku od
osam dana od dana njegova sklapanja, te bez odgode započeti provedbu
sklopljenog ugovora.

(5) Ako
se ne može postići dogovor o međusobnom povezivanju između operatora u roku od
45 dana od dana zaprimanja zahtjeva za međusobno povezivanje, operatori
uključeni u pregovore o međusobnom povezivanju mogu se s tim zahtjevom obratiti
Agenciji. Pod zahtjevom za međusobno povezivanje smatra se i zahtjev za ponudu
za međusobno povezivanje.

(6) U
slučaju iz stavka 5. ovoga članka, Vijeće Agencije će u roku od 45 dana, ili,
iznimno, u roku od najviše 75 dana od dana zaprimanja zahtjeva, saslušati
operatore međusobnog povezivanja te donijeti rješenje o načinu i uvjetima
međusobnog povezivanja, na temelju kojeg će se načiniti izmjena postojećeg
ugovora o međusobnom povezivanju, odnosno sklopiti novi ugovor o međusobnom
povezivanju.

(7) U
poduzimanju mjera, u skladu s odredbama iz ovoga članka, u svrhu osiguravanja
prikladnog međusobnog povezivanja, Vijeće Agencije će osobito voditi računa o
ostvarivanju sljedećih ciljeva:

–
osiguranju zadovoljavajuće komunikacije između krajnjih korisnika,

–
poticanju tržišnog natjecanja,

–
osiguranju pravednog i prikladnog razvoja telekomunikacijskog tržišta,

–
načelu nediskriminacije, uključujući jednak pristup, i načelu razmjernosti,

–
održavanju i razvoju osnovnih telekomunikacijskih usluga.

(8) U
svrhu ostvarivanja ciljeva iz stavka 7. ovoga članka, Vijeće Agencije može po
službenoj dužnosti u svako doba, ili na zahtjev operatora uključenih u
međusobno povezivanje u skladu sa stavkom 11. ovoga članka, svojim rješenjem
odrediti pitanja koja se moraju urediti ugovorom o međusobnom povezivanju, ili
odrediti posebne uvjete kojima moraju udovoljavati jedna ili više ugovornih
strana.

(9)
Vijeće Agencije ima pravo u cijelosti pregledati sve sklopljene ugovore o
međusobnom povezivanju, te može zatražiti da se načine izmjene u tim ugovorima,
kad je to opravdano u svrhu osiguravanja djelotvornog tržišnog natjecanja ili
međusobnog funkcioniranja telekomunikacijskih usluga za krajnje korisnike. Te
izmjene, koje je utvrdilo Vijeće Agencije, mogu, uz ostalo, sadržavati uvjete
kojima se osigurava djelotvornije tržišno natjecanje, tehničke uvjete, cijene,
uvjete nabave i uporabe, uvjete u pogledu usklađenosti s odgovarajućim normama,
usklađenosti s bitnim zahtjevima, zaštite okoliša i zdravlja ljudi te
održavanja kakvoće usluge s kraja na kraj, u skladu s odredbama Zakona o
telekomunikacijama i ovoga Pravilnika.

(10) U slučaju
spora između operatora u vezi s međusobnim povezivanjem, ako se ne može postići
dogovor između operatora u roku od 45 dana od dana početka dogovaranja, svaki
operator uključen u spor može Agenciji podnijeti zahtjev za rješavanje tog
spora.

(11) U
slučaju iz stavka 10. ovoga članka Vijeće Agencije će u roku od 45 dana, ili,
iznimno, u roku od najviše 75 dana od dana zaprimanja zahtjeva, saslušati
operatore uključene u spor u vezi s međusobnim povezivanjem te donijeti
rješenje koje zamjenjuje ugovor o međusobnom povezivanju u dijelu u kojem
operatori nisu postigli međusobni dogovor.

(12)
Prigodom donošenja rješenja iz stavka 6. i 11. ovoga članka Vijeće Agencije
mora osobito voditi računa o sljedećem:

–
interesu korisnika usluga,

–
regulatornim obvezama ili ograničenjima koja su nametnuta bilo kojoj strani u
međusobnom povezivanju,

–
poticanju inovativnih tržišnih ponuda i pružanju korisnicima širokog spektra
telekomunikacijskih usluga na državnoj razini,

–
dostupnosti tehnički i tržišno ostvarivih zamjenskih rješe­nja za traženo
međusobno povezivanje,

–
osiguranju jednakih dogovora o pristupu,

–
potrebi održavanja cjelovitosti javne telekomunikacijske mreže i međusobnog
funkcioniranja (interoperabilnosti) telekomunikacijskih usluga,

–
prirodi zahtjeva s obzirom na dostupna sredstva koja moraju udovoljiti tom
zahtjevu,

–
javnom interesu,

–
zaštiti okoliša i zdravlja ljudi,

–
promicanju tržišnog natjecanja,

–
potrebi održavanja osnovnih telekomunikacijskih usluga,

– tehničkoj
i gospodarskoj održivosti uporabe ili postavljanja konkurentske opreme,
uzimajući u obzir narav i vrstu primijenjenoga međusobnog povezivanja i
pristupa,

–
izvodivosti pružanja predloženog pristupa s obzirom na dostupan kapacitet,

– početnom ulaganju vlasnika opreme, uzimajući u
obzir rizik u vezi s ulaganjem,

– potrebi dugoročne zaštite tržišnog natjecanja.

(13) Rješenje iz stavka 6. i 11. ovoga članka,
zajedno s podrobnim obrazloženjem, Agencija će dostaviti svim operatorima na
koje se to rješenje odnosi, te ga objaviti u skladu s člankom 12. stavkom 1.
ovoga Pravilnika.

(14) U slučajevima kad operatori javnih
telekomunikacijskih mreža nisu izvršili međusobno povezivanje u skladu s
raspoloživim tehničkim mogućnostima, Vijeće Agencije može, ako je to u javnom
interesu, operatorima u određenom roku rješenjem odrediti obvezu međusobnog
povezivanja.

(15)
Ugovor o međusobnom povezivanju osobito sadrži odredbe o sljedećem:

– opisu
usluga za međusobno povezivanje (uključujući odrednice kao što su započinjanje
poziva (*call origination*), prijenos poziva (*call transit*) i
završavanje poziva (*call termination*)),

– uvjetima plaćanja, uključujući i postupke za
izdavanje računa i razmjenu podataka na temelju kojih se izdaje račun,

– točkama za međusobno povezivanje (uključujući
odrednice kao što su lokacija, opis sadržaja telekomunikacijske mreže koji će
se međusobno povezati, kapacitet i/ili zahtjevi za obujam telekomunikacijskog
prometa, i slično),

–
tehničkim normama za međusobno povezivanje (uklju­čujući odrednice kao što je
opis sučelja),

–
ispitivanjima sposobnosti međusobnog funkcioniranja (uklju­čujući odrednice kao
što su postupak i rokovi),

–
mjerama za usklađivanje s osnovnim (bitnim) zahtjevima,

–
pravima intelektualnog vlasništva,

–
odgovornostima i njihovu ograničenju, te naknadi štete,

–
cijenama međusobnog povezivanja i njihovim promjenama tijekom vremena
(uključujući odrednice o pregovaranju u vezi s promjenom cijena i uvjeta
međusobnog povezivanja),

–
valjanosti ugovora o međusobnom povezivanju i popisa standardnih ponuda
međusobnog povezivanja, te novim pregovorima,

–
postupku u slučaju predloženih promjena u telekomunikacijskoj mreži ili u
slučaju novoponuđenih ili izmijenjenih telekomunikacijskih usluga bilo koje
ugovorne strane (uključujući odrednice kao što su obveze planiranja i
predviđanja promjena te proširenje ponude međusobnog povezivanja),

–
ostvarivanju jednakog pristupa,

–
zajedničkoj uporabi izgrađene telekomunikacijske infrastrukture (uključujući
odrednice kao što su postupci za odre­đivanje dostupnog kapaciteta, postupci za
dodjelu kapaciteta operatorima koji su podnijeli zahtjev, cijene i način
određivanja troškova, pružanje dodatnih usluga i određivanje njihovih cijena,
pristup osoblja za održavanje zajedničkom dijelu infrastrukture, i slično),

– opisu
i pristupu najmanjem skupu osnovnih telekomunikacijskih usluga,

– opisu
i pristupu pomoćnim, dodatnim i naprednim uslugama,

–
upravljanju telekomunikacijskim prometom i telekomunikacijskom mrežom
(uključujući odrednice kao što su odgovorna ugovorna strana te postupci
mjerenja i izvješćivanja),

–
održavanju (uključujući odrednice kao što je pravo na obav­ljanje primjerenih
ispitivanja),

–
kakvoći usluga međusobnog povezivanja (u skladu s međunarodnim normama za
kakvoću usluge),

–
tajnosti dijelova ugovora o međusobnom povezivanju koji nisu namijenjeni javnom
objavljivanju.

(16)
Vijeće Agencije može rješenjem privremeno ograničiti obvezu izrade ponude
međusobnog povezivanja iz stavka 3. ovoga članka, i to samo ako u pojedinom
slučaju postoji tehnički i tržišno prikladno zamjensko rješenje koje odgovara
podnesenom zahtjevu za međusobno povezivanje, ili ako zatraženo međusobno
povezivanje nije primjereno raspoloživim kapacitetima.

(17) Rješenje iz stavka 16. ovoga članka, koje se objavljuje
u skladu s člankom 12. stavkom 1. ovoga Pravilnika, mora biti podrobno
obrazloženo i mora sadržavati rok trajanja privremenog ograničenja, te način i
rok u kojem se treba provesti prikladno zamjensko rješenje.

(18)
Operatori za međusobno povezivanje mogu podatke, dostavljene od operatora koji
su podnijeli zahtjev za međusobno povezivanje, upotrebljavati samo u svrhe koje
proizlaze iz tog zahtjeva, a pristup dostavljenim podacima mogu imati
isključivo za to ovlaštene osobe operatora za međusobno povezivanje. Takvi se
podaci smatraju poslovnom tajnom.

(19)
Operator za međusobno povezivanje nije obvezan omogućiti međusobno povezivanje
ako Agenciji dostavi pisane dokaze o razlozima utemeljenima na osnovnim
(bitnim) zahtjevima iz članka 58. Zakona o telekomunikacijama. U tom slučaju
Vijeće Agencije donijet će rješenje o nemogućnosti međusobnog povezivanja u
roku od 45 dana od dana zaprimanja tih dokaza.

(20)
Ako Vijeće Agencije utvrdi da dokazi operatora za međusobno povezivanje nisu
utemeljeni u skladu s člankom 58. Zakona o telekomunikacijama, donijet će u
roku iz stavka 19. ovoga članka rješenje o uvođenju dodatnih tehničkih rješenja
u svrhu omogućavanja međusobnog povezivanja.

(21) Operatori za međusobno povezivanje, koji su
sklopili ugovor o međusobnom povezivanju, imaju obvezu uzajamnog izvješćivanja
u pisanom obliku o promjenama u njihovim telekomunikacijskim mrežama, koje
zahtijevaju prilagodbu ili zamjenu opreme, i to najmanje šest mjeseci prije
nastupanja tih promjena. Uzajamno izvješćivanje operatora ne mora se provoditi
u slučaju prethodnoga zajedničkog dogovora, zahvata ograničenog znače­nja,
djelovanja više sile ili donesenih odluka Vijeća Agencije u skladu sa Zakonom o
telekomunikacijama i ovim Pravilnikom.

(22)
Ako operator za međusobno povezivanje, koji je načinio promjenu u svojoj
telekomunikacijskoj mreži u smislu prilagodbe ili zamjene opreme u toj mreži,
ne ispuni obvezu iz stavka 21. ovoga članka, u cijelosti snosi troškove koji
proizlaze iz takve promjene u njegovoj mreži, osim u slučaju da može dokazati
kako je ta promjena provedena u svrhu ispunjavanja osnovnih (bitnih) zahtjeva
iz članka 58. Zakona o telekomunikacijama.

Dodatne
obveze operatora za meĐusobno povezivanje sa znatnijom trŽiŠnom snagom

Članak
6.

(1) Operatori za međusobno povezivanje sa znatnijom
tržiš­nom snagom na tržištu javnih govornih usluga u nepokretnoj
telekomunikacijskoj mreži, na tržištu javnih govornih usluga u pokretnoj
telekomunikacijskoj mreži i na tržištu usluga iznajmljenih telekomunikacijskih
vodova, moraju poštovati načelo nediskriminacije u ostvarivanju međusobnog
povezivanja u odnosu na druge operatore, kao i za vlastite potrebe ili za
potrebe svojih povezanih društava. Ako Vijeće Agencije utvrdi da se u
ostvarivanju ugovora o međusobnom povezivanju ne poštuje načelo
nediskriminacije, donijet će rješenje koje zamjenjuje ugovor o međusobnom
povezivanju u dijelu u kojem se diskriminira bilo koja od ugovornih strana.

(2) Operatori iz stavka 1. ovoga članka primijenit će
jednake uvjete i cijene u usporedivim okolnostima na međusobno povezane
operatore koji pružaju usluge iste vrste i značenja, te će osigurati
infrastrukturu potrebnu za međusobno povezivanje i davati podatke u vezi s
međusobnim povezivanjem drugim operatorima uz iste uvjete, cijene i kakvoću usluge
kakvu pružaju za vlastite potrebe ili za potrebe svojih povezanih društava.

(3) Operatori iz stavka 1. ovoga članka moraju
predočiti operatorima za međusobno povezivanje, koji namjeravaju zatražiti
međusobno povezivanje, na njihov zahtjev sve potrebne podatke, kako bi se
olakšalo sklapanje ugovora o međusobnom povezivanju. Ti podaci osobito moraju
sadržavati planirane pro­mjene u vezi s međusobnim povezivanjem u razdoblju od
sljedećih šest mjeseci, ili u kojem drugom razdoblju u skladu s odobrenjem Vijeća
Agencije. Takvi se podaci smatraju poslovnom tajnom.

(4) Operatori iz stavka 1. ovoga članka moraju
obavijestiti Agenciju o sklopljenom ugovoru o međusobnom povezivanju u roku od
osam dana od dana njegova sklapanja, te u svako doba omogućiti uvid Agenciji u
sadržaj svih sklopljenih ugovora o međusobnom povezivanju.

(5)
Uvid u sadržaj ugovora o međusobnom povezivanju mora se omogućiti i svakoj
zainteresiranoj strani na njezin zahtjev, u skladu s člankom 12. stavkom 2.
ovoga Pravilnika, i to osobito u odredbe o cijeni i uvjetima međusobnog
povezivanja, ali uz iznimku onih dijelova ugovora o međusobnom povezivanju za
koje je Vijeće Agencije odredilo da imaju komercijalni značaj te da se odnose
na strategiju ugovornih strana.

(6)
Operatori za međusobno povezivanje sa znatnijom tržišnom snagom na tržištu
javnih govornih usluga u nepokretnoj telekomunikacijskoj mreži, na tržištu
usluga iznajmljenih telekomunikacijskih vodova, te operatori pokretne
telekomunikacijske mreže koji su proglašeni operatorima sa znatnijom tržišnom
snagom na tržištu međusobnog povezivanja, moraju, na zahtjev Vijeća Agencije,
izraditi popis standardnih ponuda međusobnog povezivanja za svoje
telekomunikacijske mreže te ih, u roku utvrđenom u zahtjevu, dostaviti Agenciji
u pisanom obliku.

(7) U
roku od 30 dana od dana zaprimanja popisa iz stavka 6. ovoga članka Vijeće
Agencije dat će suglasnost na taj popis, ili može donijeti rješenje kojim će
odrediti operatoru način promjene tih standardnih ponuda, ako te ponude nisu u
skladu s odredbama Zakona o telekomunikacijama ili ovoga Pravilnika.

(8)
Vijeće Agencije će, nakon davanja prethodne suglasnosti, objaviti popis
standardnih ponuda međusobnog povezivanja, u skladu s člankom 12. stavkom 1.
ovoga Pravilnika.

(9)
Popis standardnih ponuda međusobnog povezivanja sastoji se od podrobno opisanih
standardnih ponuda za međusobno povezivanje, koje moraju sadržavati cijene i
uvjete međusobnog povezivanja, te druge odredbe iz ugovora o međusobnom
povezivanju prema članku 5. stavku 15. ovoga Pravilnika, osim ako Vijeće
Agencije ne odredi koje druge odredbe. Standardne ponude međusobnog povezivanja
obuhvaćaju osobito usluge iz članka 5. stavka 1. ovoga Pravilnika.

(10) Svaki razuman i ostvariv zahtjev za međusobno
povezivanje, koji nije sadržan u ponudi za odgovarajuće međusobno povezivanje,
može se urediti ugovorom o međusobnom povezivanju, a operatori iz stavka 1.
ovoga članka ne mogu odbiti sklapanje takvog ugovora.

(11)
Operatori iz stavka 1. ovoga članka u okviru standardne ponude međusobnog
povezivanja moraju omogućiti sljedeće načine pristupa telekomunikacijskoj
mreži:

– komutirani pristup – na mjesnoj (lokalnoj) razini,
jednostrukoj tranzitnoj razini i dvostrukoj tranzitnoj razini, te

– nekomutirani pristup,

pri čemu komutirani pristup
mora omogućiti najkraći put međusobnog povezivanja.

NaČela
za cijene meĐusobnog povezivanja i sustavi praĆenja troŠkova

Članak
7.

(1)
Cijene međusobnog povezivanja operatora za međusobno povezivanje sa znatnijom
tržišnom snagom na tržištu javnih govornih usluga u nepokretnoj
telekomunikacijskoj mreži, na tržištu usluga iznajmljenih telekomunikacijskih
vodova, te operatora pokretne telekomunikacijske mreže koji su proglašeni
operatorima sa znatnijom tržišnom snagom na tržištu međusobnog povezivanja,
moraju biti u skladu s načelima transparentnosti i troš­kovne usmjerenosti, te
se moraju temeljiti na stvarnim troško­vima usluge koja se pruža, uključujući i
razumnu stopu povrata na ulaganja. Za dokazivanje utemeljenosti cijena
međusobnog povezivanja na tim troškovima odgovoran je operator za među­sobno
povezivanje koji obavlja međusobno povezivanje.

(2) Vijeće Agencije može zatražiti od operatora za
među­sobno povezivanje iz stavka 1. ovoga članka podrobno obrazlo­ženje za
cijene međusobnog povezivanja, te u skladu s tim obrazloženjem može rješenjem
naložiti promjenu cijena među­sobnog povezivanja, ako te cijene nisu utvrđene u
skladu s odred­bama Zakona o telekomunikacijama i ovoga Pravilnika.

(3) Različitim vrstama operatora za međusobno
povezivanje iz stavka 1. ovoga članka mogu se odrediti različite cijene
međusobnog povezivanja i različiti uvjeti za međusobno povezivanje, ovisno o
vrsti pruženog međusobnog povezivanja. Prigodom određivanja različitih cijena
međusobnog povezivanja i različitih uvjeta za međusobno povezivanje Vijeće
Agencije mora voditi računa o nenarušavanju slobodnoga tržišnog natjecanja i
poštovanju načela nediskriminacije.

(4) Ako Vijeće Agencije procijeni da standardna
ponuda međusobnog povezivanja operatora iz stavka 1. ovoga članka nije u skladu
s odredbama Zakona o telekomunikacijama ili ovoga Pravilnika, može donijeti
rješenje iz članka 6. stavka 7. ovoga Pravilnika, kojim će odrediti izmijenjene
uvjete za međusobno povezivanje zbog promjene uvjeta operatora za međusobno povezivanje
iz stavka 1. ovoga članka, koji su javno objavljeni.

(5) Cijena određene vrste međusobnog povezivanja
operatora iz stavka 1. ovoga članka mora biti podrobno raščlanjena, tako da
operator za međusobno povezivanje, koji zahtijeva međusobno povezivanje, nije
obvezan plaćati ni za što drugo što nije izravno povezano sa zatraženom uslugom
međusobnog povezivanja.

(6) Popis primjera sastavnih dijelova cijene
međusobnog povezivanja operatora iz stavka 1. ovoga članka naveden je u Prilogu
2. ovoga Pravilnika, koji čini njegov sastavni dio.

(7) Vijeće Agencije mora osigurati da sustavi
praćenja troškova, koje upotrebljavaju operatori za međusobno povezivanje iz
stavka 1. ovoga članka u svrhu izračuna cijena među­sobnog povezivanja, budu
prikladni za ispunjavanje načela utvrđenih ovim člankom.

(8) Sustavi praćenja troškova iz stavka 7. ovoga
članka osobito mogu sadržavati sastavne dijelove za izračun cijene međusobnog
povezivanja, koji su navedeni u Prilogu 3. ovoga Pravilnika, koji čini njegov
sastavni dio.

(9) Agencija će dostaviti svakoj zainteresiranoj
strani, na njezin zahtjev, pregled sustava praćenja troškova iz stavka 7. ovoga
članka, koji sadrži glavne kategorije prema kojima su podijeljeni troškovi te
pravila koja su primijenjena za raspodjelu troškova međusobnog povezivanja.

(10)
Vijeće Agencije će redovito provjeravati usklađenost sustava praćenja troškova
iz stavka 7. ovoga članka sa zahtjevima iz stavka 7. i 8. ovoga članka, te
nalaze takve provjere objavljivati najmanje jedanput godišnje u skladu s člankom
12. stavkom 1. ovoga Pravilnika.

(11) Vijeće Agencije odredit će razdoblje u kojem
operatori za međusobno povezivanje iz stavka 1. ovoga članka moraju svoje
poslovanje uskladiti s odredbama iz ovoga članka, a koje ne može biti dulje od
godine dana od dana kad Vijeće Agencije svojom odlukom utvrdi oblik i sadržaj
izvješća kojim se provjerava i dokazuje utemeljenost cijena međusobnog
povezivanja i ispunjavanje načela u skladu sa stavkom 1. ovoga članka.

(12) Ako operator za međusobno povezivanje iz stavka
1. ovoga članka ne može tijekom razdoblja iz stavka 11. ovoga članka dokazati
troškovnu usmjerenost svojih cijena međusobnog povezivanja, Vijeće Agencije
može utvrditi cijene međusobnog povezivanja u skladu s praksom koja se
primjenjuje u zemljama članicama Europske unije, a temelji se na referentnim
vrijednostima (*benchmark*) cijena međusobnog povezivanja, uvažavajući
stanje na domaćem telekomunikacijskom tržištu i gospodarske interese operatora.

RaČunovodstveno
odvajanje

Članak 8.

(1) Operatori ili davatelji telekomunikacijskih
usluga sa znatnijom tržišnom snagom na tržištima koja nisu telekomunikacijska,
ili koji obavljaju posebna ili isključiva prava u drugim područjima, moraju
provesti ustrojstveno i računovodstveno odvajanje u skladu s člankom 57. stavkom
4. Zakona o telekomunikacijama, kako bi se osigurala transparentnost protoka
telekomunikacijskih usluga i transparentnost plaćanja između tih područja, u
kojima obavljaju svoje poslovne aktivnosti, te kako bi se odredile sve
sastavnice troškova, zajedno s osnovom za njihov izračun i primijenjenim
podrobnim postupcima pridruživanja, koji se odnose na telekomunikacijske
djelatnosti, uključujući i podrobnu raščlambu po stavkama osnovnih sredstava i
strukturnih troškova.

(2) Operatori ili davatelji telekomunikacijskih
usluga sa znatnijom tržišnom snagom na mjerodavnom telekomunikacijskom tržištu,
koji nude usluge međusobnog povezivanja s drugim operatorima, moraju provesti
računovodstveno odvajanje svojih poslovnih aktivnosti u vezi s međusobnim
povezivanjem, uključujući usluge međusobnog povezivanja koje obavljaju za
vlastite potrebe, kao i za potrebe drugih operatora, te drugih poslovnih
aktivnosti, kako bi se odredile sve sastavnice troškova, zajedno s osnovom za
njihov izračun i primijenjenim podrobnim postupcima pridruživanja, koji se
odnose na djelatnost među­sobnog povezivanja, uključujući i podrobnu raščlambu
po stavkama osnovnih sredstava i strukturnih troškova.

(3) Operatori za međusobno povezivanje moraju, bez
odgode, na zahtjev Agencije dostavljati financijske i tržišne podatke u vezi s
međusobnim povezivanjem, i to do razine podrobnosti određene tim zahtjevom.

(4) Agencija može podatke iz stavka 3. ovoga članka
objaviti u skladu s člankom 12. stavkom 1. ovoga Pravilnika, ako to doprinosi
otvorenom tržišnom natjecanju, vodeći pritom računa o zaštiti poslovne tajne.

(5) Financijska izvješća operatora za međusobno
povezivanje moraju biti sastavljena, revidirana i objavljena u skladu s
posebnim propisima o financijskom poslovanju i reviziji.

Osnovni
(bitni) zahtjevi

Članak
9.

(1) U
skladu s člankom 58. Zakona o telekomunikacijama operator za međusobno
povezivanje može ograničiti pristup telekomunikacijskoj mreži i međusobno
povezivanje samo zbog razloga temeljenih na sljedećim osnovnim (bitnim) zahtjevima:

1. sigurnost rada telekomunikacijske mreže – poduzet
će se sve nužne mjere u svrhu održavanja raspoloživosti javnih
telekomunikacijskih mreža i javnih telekomunikacijskih usluga u slu­čaju
znatnog kvara u telekomunikacijskoj mreži ili u slučajevima djelovanja više
sile, kao što su velike vremenske nepogode, potres, poplava, požar ili udar
groma. U tim slučajevima operatori moraju poduzeti sve mjere kako bi se održala
najviša razina usluge u svrhu udovoljavanja prvenstvenim zahtjevima, koje su
odredila nadležna državna tijela u skladu s posebnim propisima. Potreba
udovoljavanja tim zahtjevima ne može predstavljati valjani razlog za odbijanje
pregovora o uvjetima međusobnog povezivanja. Agencija će osigurati da bilo koji
uvjet za međusobno povezivanje, koji se odnosi na sigurnost telekomunikacijske
mreže s obzirom na opasnost od nezgoda, bude u naravi razmjeran i
nediskriminirajući, te da se temelji na objektivnim i unaprijed utvrđenim
mjerilima;

2. održavanje cjelovitosti telekomunikacijske mreže –
poduzet će se sve nužne mjere u svrhu održavanja cjelovitosti javnih
telekomunikacijskih mreža. Potreba udovoljavanja tom zahtjevu ne može
predstavljati valjani razlog za odbijanje pregovora o uvjetima međusobnog
povezivanja. Agencija će osigurati da bilo koji uvjet za međusobno povezivanje,
koji se odnosi na zaštitu cjelovitosti telekomunikacijske mreže, bude u naravi
razmjeran i nediskriminirajući, te da se temelji na objektivnim i unaprijed
utvrđenim mjerilima;

3. sposobnost međusobnog funkcioniranja telekomunikacijskih
usluga – moguće je utvrditi uvjete u ugovorima o među­sobnom povezivanju kojima
će se osigurati sposobnost među­sobnog funkcioniranja telekomunikacijskih
usluga, uklju­čujući uvjete koji osiguravaju zadovoljavajuću kakvoću s kraja na
kraj. Ti uvjeti mogu sadržavati primjenu posebnih tehničkih norma,
specifikacija, ili pravila ponašanja koja su dogovorili operatori za međusobno
povezivanje;

4. zaštita podataka – moguće je utvrditi uvjete u
ugovorima o međusobnom povezivanju kojima će se osigurati zaštita podataka, i
to u mjeri potrebnoj da se osigura usklađenost s odgovarajućim propisima o
zaštiti podataka, uključujući zaštitu osobnih podataka, tajnost obrade,
prijenosa ili pohrane podataka te zaštitu privatnosti.

(2) Ako Vijeće Agencije u ugovoru o međusobnom
povezivanju utvrdi uvjete koji se temelje na osnovnim (bitnim) zahtjevima iz
stavka 1. ovoga članka, ti se uvjeti moraju objaviti u skladu s člankom 12.
stavkom 1. ovoga Pravilnika.

ZajedniČka
uporaba telekomunikacijske infrastrukture i opreme

Članak
10.

(1) Operatori za međusobno povezivanje i operatori za
pristup mreži imaju pravo, ako postoje tehnički uvjeti, koristiti se izgrađenom
telekomunikacijskom infrastrukturom u vlasništvu drugih pravnih i fizičkih osoba
uz naknadu stvarnih troškova, na temelju sklopljenog ugovora, te pravo
koristiti se javnim dobrima i nekretninama drugih pravnih i fizičkih osoba, u
skladu sa Zakonom o telekomunikacijama.

(2) O zajedničkoj uporabi izgrađene
telekomunikacijske infrastrukture iz stavka 1. ovoga članka zainteresirane
strane sklapaju ugovor.

(3) Ako vlasnik telekomunikacijske infrastrukture
odbije sklopiti ugovor iz stavka 2. ovoga članka, Vijeće Agencije će, na
zahtjev operatora iz stavka 1. ovoga članka, u roku od 60 dana od dana
podnošenja tog zahtjeva utvrditi postoje li odgovarajući tehnički uvjeti, te u
slučaju postojanja odgovarajućih tehničkih uvjeta donijeti rješenje koje u
cijelosti zamjenjuje taj ugovor, a koje može sadržavati način zajedničke
uporabe telekomunikacijske infrastrukture, uključujući zajednički smještaj
opreme (kolokaciju) i način raspodjele troškova te zajedničke uporabe.

TehniČke
norme

Članak 11.

Agencija će osigurati pružanje tehničkih sučelja za
pristup mreži i međusobno povezivanje u skladu sa:

– hrvatskim normama,

– normama Europskog instituta za telekomunikacijske
norme (ETSI) i normama Europskog odbora za normizaciju / Europskog odbora za
elektrotehničku normizaciju (CEN/CENELEC),

– odlukama, preporukama i drugim propisima
Međunarodne telekomunikacijske unije (ITU) i Europske konferencije poštan­skih
i telekomunikacijskih uprava (CEPT).

Objavljivanje
podataka i Čuvanje sluŽbene tajne

Članak 12.

(1) Agencija objavljuje rješenja, odluke i podatke,
koje je ovlaštena objaviti prema odredbama ovoga Pravilnika, u »Narodnim
novinama«, a može ih objaviti i na Internetu te na drugi prikladan način.

(2) Obavijest o vremenu i mjestu uvida u podatke iz
članka 6. stavka 5. ovoga Pravilnika bez naknade i u uredovno vrijeme Agencije,
Agencija objavljuje u »Narodnim novinama«, a može je objaviti i na Internetu te
na drugi prikladan način.

(3) Na pristup i zaštitu tajnosti podataka, koji se
dostavljaju Agenciji u skladu s odredbama ovoga Pravilnika, te na obvezu
čuvanja službene tajne primjenjuju se odredbe iz članka 15. Zakona o
telekomunikacijama.

Prijelazna
odredba

Članak 13.

HT – Hrvatske telekomunikacije d.d. obvezne su
najkasnije do 1. siječnja 2005., u skladu s odredbom iz članka 119. stavka 2.
Zakona o telekomunikacijama, drugim operatorima i davateljima usluga pružiti
uslugu međusobnog povezivanja iz članka 5. stavka 1. točke 1. ovoga Pravilnika,
koja se odnosi na predodabir operatora.

ZavrŠna
odredba

Članak 14.

Ovaj Pravilnik stupa na snagu osmoga dana od dana
objave u »Narodnim novinama«.

Klasa: 011-01/03-02/64
Urbroj: 530-01-03-1
Zagreb, 18. studenoga 2003.

Ministar
**Roland** **Žuvani****ć, dipl****. ing**., v. r.

if !supportEmptyParas endif

Prilog 1.

Najmanji skup iznajmljenih telekomunikacijskih vodova
s harmoniziranim znaČajkama i pripadajuĆim normama

if !supportEmptyParas endif

if !supportEmptyParas endif

|  |  |  |
| --- | --- | --- |
| ANALOGNI IZNAJMLJENI TELEKOMUNIKACIJSKI VODOVI | | |
| Vrsta iznajmljenog voda | Pripadajuća norma | Napomena |
| Širina pojasa za govor standardne | 2-žično – ETSI EN 300 448 | Značajke priključka i prikaz |
| kakvoće | ili | mrežnog sučelja |
| if !supportEmptyParas endif | 4-žično – ETSI EN 300 451 | if !supportEmptyParas endif |
| Širina pojasa za govor poboljšane | 2-žično – ETSI EN 300 449 | Značajke priključka i prikaz |
| kakvoće | ili | mrežnog sučelja |
| if !supportEmptyParas endif | 4-žično – ETSI EN 300 452 | if !supportEmptyParas endif |
| DIGITALNI IZNAJMLJENI TELEKOMUNIKACIJSKI VODOVI | | |
| Vrsta iznajmljenog voda | Pripadajuća norma | Napomena |
| 64 kbit/s | – ETSI EN 300 288 | Prikaz mrežnog sučelja |
| if !supportEmptyParas endif | – ETSI EN 300 289 | Značajke priključka |
| 2 048 kbit/s – E1 | – ETSI EN 300 418 | Prikaz mrežnog sučelja |
| (nestrukturirano) | – ETSI EN 300 247 | Značajke priključka |
| 2 048 kbit/s – E1 | – ETSI EN 300 418 | Prikaz mrežnog sučelja |
| (strukturirano) | – ETSI EN 300 419 | Značajke priključka |

if !supportEmptyParas endif

if !supportEmptyParas endif

if !supportEmptyParas endif

Prilog 2.

Popis primjera sastavnih dijelova cijene meĐusobnog
povezivanja

Cijena međusobnog povezivanja podrazumijeva stvarnu
cijenu koju plaćaju operatori što se međusobno povezuju.

Cjenovna struktura podrazumijeva različite kategorije
na koje je podijeljena cijena međusobnog povezivanja, kao što su:

– cijene koje pokrivaju početnu izvedbu fizičkog među­sobnog
povezivanja, a temelje se na troškovima pružanja odre­đene vrste međusobnog
povezivanja koja se zahtijeva (npr. posebna oprema i sredstva, ispitivanje
kompatibilnosti),

– cijene tekuće uporabe opreme i sredstava (npr.
održavanje povezivanja),

– promjenjive cijene za dodatne i pomoćne usluge
(npr. pristup usluzi telefonskog imenika, posredovanje operatora, prikupljanje
podataka, naplata i izdavanje računa, itd.),

– cijene temeljene na telekomunikacijskom prometu, za
prijenos tog prometa prema i od međusobno povezane mreže (npr. troškovi
komutiranja i prijenosa), koje mogu biti izračunane na temelju jedne minute
i/ili na temelju potrebnog dodatnog kapaciteta mreže.

Sastavni dijelovi cijene podrazumijevaju pojedinačne
cijene koje su utvrđene za svaki pojedini mrežni element ili opremu, koja se
pruža međusobno povezanom operatoru.

Cijene međusobnog povezivanja moraju poštovati načela
transparentnosti i troškovne usmjerenosti, u skladu s člankom 7. stavkom 1.
ovoga Pravilnika.

Cijene međusobnog povezivanja mogu, u skladu s
načelom razmjernosti, sadržavati nepristranu razdiobu zajedničkih i općih
troškova, troškova proisteklih pružanjem jednakog pristupa i prenosivosti
broja, te troškova proisteklih osiguravanjem osnovnih (bitnih) zahtjeva iz
članka 9. ovoga Pravilnika.

Prilog 3.

Popis primjera sastavnih dijelova sustava praĆenja
troŠkova

U ovom Prilogu dan je popis primjera sastavnih dijelova
koje mogu sadržavati sustavi praćenja troškova iz članka 7. stav­ka 7. ovoga
Pravilnika, u svrhu omogućavanja transparentnog izračuna cijena međusobnog
povezivanja.

Sastavni dijelovi sustava praćenja troškova mogu biti
slje­deći:

1. standard na temelju kojeg su izračunati troškovi
(npr. potpuno raspoređeni troškovi, dugoročno rastući prosječni troškovi,
marginalni troškovi, samostalni troškovi, uključeni iz­rav­ni troškovi, itd.),
uključujući i osnovicu na temelju koje su izračunani troškovi, i to povijesni
troškovi (koji se temelje na stvarnim ulaganjima u opremu i sustave), ili
budući predviđeni troškovi (koji se temelje na procijenjenim troškovima zamjene
opreme ili sustava);

2. sastavni dijelovi troška koji su uključeni u
cijenu među­sobnog povezivanja – utvrđivanje svih sastavnica pojedi­načnog
troška koje zajedno čine cijenu međusobnog povezivanja, uključujući i
sastavnicu dobiti;

3.
razine i postupci raspodjele troškova, osobito obrada općih i zajedničkih
troškova – pojedinosti razine do koje su izravni troškovi raščlanjeni te razina
i postupak kojim su opći i zajed­nički troškovi uključeni u cijenu međusobnog
povezivanja;

4. računovodstveni standardi, i to računovodstveni
standardi primijenjeni u obradi troškova koji sadrže:

– amortizacijsko razdoblje za glavne kategorije
osnovnih sredstava (npr. zemljište, građevine, oprema, itd.),

– obradu drugih glavnih rashodovnih stavki, u pogledu prihoda u odnosu na ulaganja (npr. računalni programi i sustavi, istraživanje i razvoj, razvoj novih poslova, izravna i neizravna izgradnja, popravci i održavanje, financijski rashodi, itd.).

Pravilnik, NN 185/2003-2698